**ОБРТ НОВЧАНИХ СРЕДСТАВА**

Да би могло да обавља своју пословну активност, предузеће набавља од добављача сировине и материјал на тзв. Робни кредит, тако да ће плаћање ових обавеза уследети касније. Готови производи се често продају без претходног смештаја у магацин. После извесног времена наплаћују се у готову, преко жиро рачуна, потраживања од купца.

**ВРЕМЕ КОЈЕ ПРОСЕЧНО ПРОТЕКНЕ ОД ТРЕНУТКА ИЗДАВАЊА ГОТОВИНЕ ДОБАВЉАЧИМА, ЗА НАБАВЉАЊЕ СИРОВИНЕ МАТЕРИЈАЛА, ДО ТРЕНУТКА НАПЛАТЕ ПОТРАЖИВАЊА ОД КУПАЦА НАЗИВА СЕ *Г О Т О В И Н С К И Ц И К Л У С***

Готовински циклус према томе, показује колико просечно траје време једног обрта готовине.

Да би се илустровао циклус , претпоставиће се да је у току године у једном предузећу којефицијент обрта залиха био 6, коефицијент обрта купца 8 и коефицијент обрта добављача 9. На основу датих коефицијената ирачунаће се просечна старост залиха, купаца и добављача, на следећи начинЧ

***Просечна старост залиха = 360/6 =60 дана,***

***Просечна старост купца =360/8 = 45 дана,***

***Просечна старост добављача = 360/9 = 40 дана***

***Просечна старост залиха*** показује се да од тренутка набавке сировина и материјала до тренутка продаје готових производа протекне просечно шездесет дана.

Од тренутка продаје готових производа купцима до тренутка наплате потраживања просечно протекне четрдесетпет дана, док се исплата добављачима врши по истеку 40-ог дана од тренутка испоруке сировина и материјала. Када постоје наведени показатељи, може се лако утврдити просечна дужина готовинског циклуса .

**Просечна дужина готовинског циклуса = просечна старост залиха + просечна старост купца – просечна старост добављача.**

За наведени пример добиће се:  **просечна** **дужина готовинског циклуса = 60+45-40 = 65 дана.**

**Коефицијент обрта готовине добиће се тако што ће се поделити број дана у години са просечном дужином готовинског циклуса :**

**Коефицијент обрта готовине = \_\_\_\_\_\_360\_\_\_\_\_\_\_\_\_\_\_\_\_\_\_\_\_\_\_\_\_\_**

 **Просечна дужина готовинског циклуса**

**У** наведеном примеру добиће се :

Коефицијент обрта готовине = 360/65 =5,54,

 Готовина се у овом предузећу просечно обрне 5,54 пута годишње, односно у току једне године имамо 5,54 готовинских циклуса.

Циљ предузећа је да се повећа коефицијент обрта готовине , односно да се скрати просечна дужина готовинског циклуса али тако дас се не угрози ликвидност предузећа односно способност плаћања доспелих обавеза.

***Домаћи задатак :***

**Одговорити на дата питања. Одговоре слати путем е адресе или вибер групе. Написати их и своју свеску.**

1. **Како се утврђује просечна дужина готовинског циклуса?**
2. **Како се утврђује коефицијент обрта готовине?**